Lav et referat af nedenstående tekst:

Tekst:
Vennerne til en 27-årig kvinde hørte ingenting, da deres veninde fredag morgen blev voldtaget i et baglokale på Café Nytorv i Thisted. Inde i baglokalet blev kvinden angiveligt udsat for en fuldbyrdet voldtægt, som blev begået af en 53-årig mand, fremgår det af politiets sigtelse. - Gerningstidspunktet er fredag morgen klokken 7.45. Da kvinden kom ud til sine venner i krostuen, var gerningsmanden væk, men han er blevet anholdt efterfølgende, fortæller vagtchef Anders Olesen, Midt- og Vestjyllands Politi. Ifølge sigtelsen er der tale om en fuldbyrdet voldtægt, og manden er lørdag blevet varetægtsfængslet på baggrund af politiets sigtelse mod ham. - Voldtægten er foregået i forbindelse med, at de begge har været til stede på caféen, fortæller Anders Olesen. På et tidspunkt i de tidlige morgentimer har gerningsmanden ifølge politiet presset sit offer ud i baglokalet, hvor han forgreb sig på hende. Den fængslede mand kommer fra Thisted, og den 27-årige kvinde, der er offer i sagen, bor også i nærområdet. /ritzau/

Referat:
En 53-årig mand er blevet varetægtsfængslet for fuldbyrdet voldtægt af kvinde i baglokale på café.